Δήμος Αθηναίων

Ο Δήμος Αθηναίων είναι ο μεγαλύτερος δήμος της Ελλάδας, έδρα της Περιφερειακής Ενότητας Κεντρικού Τομέα Αθηνών και της Περιφέρειας Αττικής στο Λεκανοπέδιο Αττικής. Καταλαμβάνει έκταση 38,96 τ.χλμ. και ο μόνιμος πληθυσμός του ανέρχεται σε 637.798 κατοίκους σύμφωνα με την απογραφή του 2021 από την ΕΛ.ΣΤΑΤ., ενώ αναπτύσσεται σε υψόμετρο κέντρου 90 μ.

Η ίδρυση της πόλης των Αθηνών χάνεται στην αχλύ του μύθου, καθώς είναι γενικά αποδεκτό ότι προϋπήρχε της Μυκηναϊκής Εποχής. To 1834 είναι έτος κατά το οποίο ανακηρύχθηκε σε πρωτεύουσα της Ελλάδας, αυξάνοντας έκτοτε ραγδαία τον πληθυσμό της και διαμορφώνοντας σταδιακά τα σημερινά της όρια. Ο δήμος περιλαμβάνει το κλεινόν Άστυ, γνωστό ως ιστορικό κέντρο, έξι περιφερειακές δημοτικές ενότητες και χωροθετείται στην καρδιά της ομώνυμης μητροπολιτικής περιοχής.

Σύγχρονο πολεοδομικό κέντρο είναι η Ομόνοια, βόρεια της Ακρόπολης, η οποία καθίσταται προσβάσιμη μέσω του ηλεκτρικού σιδηροδρόμου και του μετρό στη στάση του υπόγειου δικτύου, μέσω του υπεραστικού σιδηροδρόμου στο Σταθμό των Αθηνών, καθώς και μέσω των Λεωφόρων Αθήνων, Πειραιώς και του Αυτοκινητόδρομου 1 (Αθήνα - Θεσσαλονίκη - Εύζωνοι).

Η πόλη της Αθήνας φημίζεται για τα ιστορικά της μνημεία, την οικονομική και πολιτική της δραστηριότητα, τον πολιτισμό και τη φιλοξενία της, ενώ συνιστά δημοφιλή ευρωπαϊκό τουριστικό προορισμό καθ' όλη τη διάρκεια του χρόνου. Με την εφαρμογή της διοικητικής διαίρεσης Καλλικράτης το 2011 ουδεμία μεταβολή επήλθε στο δήμο.

Από τη 1 Ιανουαρίου 2024, Δήμαρχος Αθηναίων είναι ο Χάρης Δούκας.

 Ιστορία του δήμου 
 Περίοδος 1833–1912 
Ο δήμος Αθηναίων είναι ένας από τους παλαιότερους δήμους της σύγχρονης Ελλάδας. Συστάθηκε για πρώτη φορά με την διοικητική διαίρεση του 1833 και αποτέλεσε έναν από τους οκτώ δήμους στους οποίους διαιρέθηκε αρχικά η επαρχία Αττικής.Σχηματισμός – σύσταση και εξέλιξη των δήμων και των κοινοτήτων των Μεσογείων και της Λαυρεωτικής (1833-1979) Το 1840 εντάχθηκε στον δήμο και ο δήμος Αμαρυσσίας που καταργήθηκε, οπότε ο δήμος Αθηναίων απέκτησε έκταση παρόμοια με την έκταση του σημερινού πολεοδομικού συγκροτήματος της Αθήνας. Ο δήμος Αμαρυσσίας αποσπάστηκε ξανά από τον δήμο Αθηναίων το 1850 και επανεντάχθηκε το 1853.

 Περίοδος 1912–1927 
Με την εφαρμογή της διοικητικής διαίρεσης του 1912 ο δήμος Αθηναίων διατηρήθηκε ως διευρυμένος δήμος. Περιλάμβανε αρχικά τους οικισμούς Τράχωνες,  Κουκουβάουνες, Μπραχάμι, Ηράκλειον, Αμαρούσιον, Νέα Λιόσια, Καρράς,  Κηφισιά, Παλαιό Φάληρο και Χαλάνδρι. Το 1915 προσαρτήθηκε στον δήμο και το Καματερό το οποίο ανήκε μέχρι τότε στην Κοινότητα Αχαρνών. Το 1920 αναγνωρίστηκαν μέσα στα όρια του Δήμου Αθηναίων οι οικισμοί Βουλιαγμένη, Βούλα, Γέρακας, Χασάνι, Καισαριανή, Άγιος Ιωάννης Ρέντη,  Ψυχικό, Αγία Βαρβάρα,  Τζιτζιφιές, Μοσχάτο,  Κουτσικάρι, Γαλάτσι, Πικροδάφνη, Πυριτιδοποιείο,  Περιστέρι, Πεντέλη,  Αγία Ελεούσα, Χαϊδάρι, Γλυφάδα, Καλογρέζα, Κατσιπόδι, Ανάλατος, Σκαραμαγκάς, Δαφνί, Άγιος Κοσμάς και Παράγκες.

Το 1925 αρχίζουν οι πρώτες αποσπάσεις οικισμών από τον δήμο Αθηναίων. Αρχικά αποσπάστηκαν οι οικισμοί Καλλιθέα, Ηράκλειο, Μαρούσι, Νέα Λιόσια, Άγιος Ιωάννης Ρέντη, Μπραχάμι, Παλαιό Φάληρο, Χαλάνδρι, Κηφισιά και Μοσχάτο, οι οποίοι συγκρότησαν τις ομώνυμες κοινότητες. Επίσης αποσπάστηκαν οι οικισμοί Τζιτζιφιές που προσαρτήθηκε στην Κοινότητα Νέου Φαλήρου, Αγία Βαρβάρα, Κατσιπόδι, Άγιος Κοσμάς και Γλυφάδα που προσαρτήθηκαν στην Κοινότητα Μπραχαμίου και Αγία Ελεούσα που προσαρτήθηκε στην Κοινότητα Καλλιθέας.Διοικητικές μεταβολές ΟΤΑ, Δήμος Αθηναίων

 Περίοδος 1928–σήμερα 
Μετά τη Μικρασιατική Καταστροφή εγκαθίστανται στην Αθήνα χιλιάδες οικογένειες Μικρασιατών. Ο πληθυσμός της Αθήνας διπλασιάστηκε ενώ δημιουργήθηκαν προσφυγικοί συνοικισμοί. Το 1928 απογράφονται για τελευταία φορά πληθυσμιακά οι οικισμοί του δήμου Αμπελόκηποι, Βοτανικός, Γούβα, Γουδί, Δουργούτι, Θυμαράκια, Κολοκυνθού, Κυψέλη, Παγκράτι, Πατήσια, Περισσός, Πετράλωνα, Πολύγωνο, Ριζόπολη, Ρουφ και Σεπόλια, καθώς ενσωματώθηκαν ως συνοικίες του και αργότερα στα διαμερίσματα του. Επίσης αναγνωρίστηκαν στα όρια του τότε δήμου Αθηναίων οι οικισμοί  Βύρωνας,  Νέα Ιωνία, Νέα Σφαγεία, Ώμορφη Εκκλησιά και Νέα Φιλαδέλφεια.  Από αυτούς οι οικισμοί Βύρωνας,  Νέα Ιωνία, Νέα Σφαγεία και Νέα Φιλαδέλφεια αποτέλεσαν ξεχωριστές κοινότητες το 1933. Επίσης την ίδια χρονιά αποσπάστηκαν οι οικισμοί  Κουκουβάουνες, Καλογρέζα, Καισαριανή, Περιστέρι, Καματερό και Υμηττός που συγκρότησαν τις ομώνυμες κοινότητες καθώς και ο οικισμός Πυριτιδοποιείον που αποτέλεσε έδρα της κοινότητας Αιγάλεω. Στην τελευταία κοινότητα εντάχθηκαν επίσης οι οικισμοί Νέες Κυδωνίες,  Κτήμα Αλεξάνδρου Λούμη,  Σκαραμαγκάς, Νέες Φώκιες και Αγία Βαρβάρα,  Αγία Ελεούσα , Σωτηράκι, Δαφνί και Χαϊδάρι. Τελευταία απόσπαση οικισμού από το Δήμο Αθηναίων ήταν αυτή του Γαλατσίου, που απετέλεσε ξεχωριστή κοινότητα το 1954.

 Δημοτικές κοινότητες 

Ο Δήμος περιλαμβάνει επτά δημοτικές κοινότητες, πρώην δημοτικά διαμερίσματα:

 Περιλαμβάνει το κέντρο των Αθηνών με το λεγόμενο εμπορικό τρίγωνο (Σύνταγμα - Ομόνοια - Μοναστηράκι, Πλάκα, Κολωνάκι - Λυκαβηττός, Εξάρχεια, Κουκάκι, Ιλίσια, Μακρυγιάννη).
 Περιλαμβάνει τις Ν.Α. συνοικίες (Παγκράτι - Ανάκτορα, Ζάππειο - Μετς, Κυνοσάργους, Γούβα, Νέος Κόσμος).
 Περιλαμβάνει τις Ν.Δ. συνοικίες (Αστεροσκοπείο, Πετράλωνα, Θησείο, Ρουφ, Βοτανικός, Ελαιώνας (Αθήνα)). 
 Περιλαμβάνει τις Δ. συνοικίες (Κολωνός, Ακαδημία Πλάτωνος, Κολοκυνθού, Προφ. Δανιήλ, Σεπόλια).
 Περιλαμβάνει τις Β.Δ. συνοικίες από τα Κάτω Πατήσια μέχρι τον Προμπονά (Άγιος Ελευθέριος, Πατήσια, Ριζούπολη, Προμπονά). 
 Περιλαμβάνει τις βόρειες κεντρικές συνοικίες (Πλατεία Αμερικής, Αττική (συνοικία), Κυψέλη).
 Περιλαμβάνει τις Β.Α. συνοικίες (Νέα Φιλοθέη, Αμπελόκηποι, Ελληνορώσων, Γουδή, Κουντουριώτικα, Ερυθρός Σταυρός, Γηροκομείο, Πολύγωνο, Γκύζη).

Συνολικά, στον Δήμο περιλαμβάνονται 48 συνοικίεςΠρομπονά, Ριζούπολη, Άγιος Ελευθέριος, Άνω Πατήσια, Νιρβάνα, Πατήσια, Σεπόλια, Πλατεία Αμερικής, Άνω Κυψέλη, Κολοκυνθού, Κυψέλη, Νέα Κυψέλη, Πολύγωνο, Γηροκομείο, Ελληνορώσων-Ερυθρός, Ακαδημία Πλάτωνος, Πλατεία Αττικής, Κολωνός, Γκύζη, Αμπελόκηποι, Γουδή, Άγιος Κωνσταντίνος-Πλατεία Βάθης-Άγιος Παύλος, Μουσείο-Εξάρχεια-Νεάπολη, Κουντουριώτικα, Ρουφ, Βοτανικός, Μοναστηράκι-Πλάκα, Κολωνάκι, Άνω Πετράλωνα, Ιλίσια, Παγκράτι, Κάτω Πετράλωνα, Μακρυγιάννη-Βεΐκου, Μετς, Προφήτης Ηλίας, Κουκάκι-Φιλοπάππου, Νέος Κόσμος, Γούβα, Δουργούτι που υποδιαιρούνται σε 129 γειτονιές.

 Δημοτικές εκλογές 
 2023 
Εγγεγραμμένοι: 449.902, Ψηφίσαντες 1ου Γύρου: 145.394 (32,32%), Ψηφίσαντες 2ου Γύρου: 120.261 (26,73%)
Υποψήφιος ΔήμαρχοςΣυνδυασμόςΚόμμα Στήριξης%
1ου γύρουΨήφοι
1ου γύρου%
2ου γύρουΨήφοι
2ου γύρουΣύνολο εδρώνΚώστας ΜπακογιάννηςΑθήνα Ψηλά - Κώστας ΜπακογιάννηςΝέα Δημοκρατία41,3557.80244,0350.3978Χάρης ΔούκαςΑθήνα Τώρα Χάρης ΔούκαςΠΑΣΟΚ - Κίνημα Αλλαγής14,1919.84255,9764.06226Κώστας ΖαχαριάδηςΑνοιχτή ΠόληΣΥΡΙΖΑ13,3518.6683Νίκος ΣοφιανόςΛαϊκή Συσπείρωση ΑθήναςΚΚΕ12,8818.0022Ηλίας ΚασιδιάρηςΕλεύθεροι ΑθηναίοιΕθνικό Κόμμα - Έλληνες + Σπαρτιάτες8,3311.6432Κώστας ΠαπαδάκηςΑνατρεπτική Συμμαχία για την Αθήνα Ανταρσία στις Γειτονιές της Αθήνας [...]*ΑΝΤΑΡΣΥΑ6,098.5151Ελένη ΠαπαδοπούλουΗ Αθήνα μας - Ελένη Παπαδοπούλου -3,805.3111 -Αθήνα της Ζωής μας -000
*Ανατρεπτική Συμμαχία για την Αθήνα Ανταρσία στις Γειτονιές της Αθήνας Αντικαπιταλιστική Ανατροπή στην Αθήνα / Ανταρσία σε Κυβέρνηση-Ε.Ε.-Κεφάλαιο-Ανυπότακτη Πόλη και Συνεργαζόμενοι/ες Αγωνιστές/τριες

 2019 

Υποψήφιος ΔήμαρχοςΣυνδυασμόςΚόμμα Στήριξης%1ου γύρουΨήφοι 1ου γύρου%2ου γύρουΨήφοι 2ου γύρουΣύνολο εδρώνΚώστας ΜπακογιάννηςΑθήνα ΨηλάΝέα ΔημοκρατίαΤο Ποτάμι42,65 88.91665,25 96.66021 Νάσος ΗλιόπουλοςΑνοιχτή Πόλη ΣΥΡΙΖΑ Οικολόγοι Πράσινοι16,98 35.39234,75 51.4878Παύλος ΓερουλάνοςΑθήνα είσαι ΕσύΚίνημα ΑλλαγήςΠΡΑΤΤΩ13,19 27.4916Ηλίας ΚασιδιάρηςΕλληνική Αυγή για την ΑθήναΧρυσή Αυγή10,53 21.9595Νίκος ΣοφιανόςΛαϊκή Συσπείρωση ΑθήναςΚΚΕ7,4715.5754 Γιώργος ΚαραμπελιάςΑθήνα για την ΕλλάδαΚίνημα Άρδην Ένωση Κεντρώων2,21 4.6061Γιώργος ΒουλγαράκηςΑθήνα και πάλι ΑθήναΝέα Ελληνική Ορμή2,04 4.2521 Βασίλης ΚαπερνάροςΑθήνα, το σπίτι μας Ριζοσπαστικός Εθνικός Συναγερμός Νέα Δεξιά1,57 3.2791 Πέτρος ΚωνσταντίνουΑνταρσία στις γειτονιές της Αθήνας ΑΝΤΑΡΣΥΑ (ΣΕΚ, κ.ά.)1,54 3.2101 Ντίνα ΡέππαΑντικαπιταλιστική Ανατροπή - Ανταρσία στην Αθήνα ΑΝΤΑΡΣΥΑ (ΝΑΡ, κ.ά.)0,99 2.0711Αυγή ΘεοδόσηΜέτωπο Ανατροπής για την ΑθήναΛαϊκή Ενότητα0,82 1.715

 2014 

Υποψήφιος ΔήμαρχοςΣυνδυασμόςΚόμμα Στήριξης%1ου γύρουΨήφοι 1ου γύρου%2ου γύρουΨήφοι 2ου γύρουΣύνολο εδρώνΓιώργος ΚαμίνηςΔικαίωμα στη ΠόληΕλιάΔΗΜΑΡ21,06 46.97651,40 109.92129 Γαβριήλ ΣακελλαρίδηςΑνοιχτή Πόλη ΣΥΡΙΖΑ20,0044.62048,60103.9365Άρης ΣπηλιωτόπουλοςΑθήνα ΜπορείςΝέα Δημοκρατία16,9237.7464Ηλίας ΚασιδιάρηςΕλληνική Αυγή για την ΑθήναΧρυσή Αυγή16,1235.9494Νίκος ΣοφιανόςΛαϊκή Συσπείρωση ΑθήναςΚΚΕ7,4116.5292 Νικήτας ΚακλαμάνηςΑθήνα, Πόλη της ζωής μαςΕΠΑΛ7,1015.8342 Βασίλης ΚαπερνάροςΑθήνα, το σπίτι μας Ανεξάρτητοι Έλληνες3,557.9371 Νίκος ΑβραμίδηςΠαναθηναϊκό Κίνημα για την Αθήνα Παναθηναϊκό Κίνημα2,916.4891 Πέτρος ΚωνσταντίνουΑνταρσία στις γειτονιές της Αθήνας ΑΝΤΑΡΣΥΑ1,974.3981Ιωάννα ΚοντούληΠρωτοβουλία για μια Νέα και Οικολογική ΑθήναΟικολόγοι Πράσινοι1,363.0240Μάριος ΣτρόφαληςΑθηναϊκά Πολιτιστικά ΔίκτυαΚοινωνία Αξιών0,942.0970Σταύρος ΒιδάληςΔυνάμεις της Κοινωνίας-0,942.0970

 Εικόνες 

 Παραπομπές 

 Πηγές 
 Πόλη των Αθηνών, Αρχείο Dimorsitans

 Δείτε επίσης 
 Κατάλογος δημάρχων Αθηναίων

 Εξωτερικοί σύνδεσμοι 




Αθηνα
Κατηγορία:Κεντρικός Τομέας Αθηνών
Κατηγορία:Αττική-επέκταση